laion/Wikipedia-Exotic huggingface dataset:
סימקה מאטרה בגירה

סימקה מאטרה בגירה (בצרפתית: Matra-Simca Bagheera) מכונית ספורט בסגנון קופה, המאופיינת בשלושה מושבים קדמיים סמוכים, נוצרה על ידי קבוצת ההנדסה מאטרה (Matra) בשיתוף עם סימקה, וקרייזלר אירופה. משנת 1973-1980 יוצרו 47,402 יחידות, (30,242 יחידות בדגם ה-1,442 סמ"ק ו- 17,160 יחידות בדגם ה-1,294 סמ"ק). הסימקה מאטרה בגירה (על שם בגירה, הטיגריס בספר הג'ונגל של רודיארד קיפלינג) הוצגה ב-14 באפריל 1973. המכונית הייתה מבוססת על הסימקה 1100 TI, כולל רכיבי המנוע, המתלה הקדמי, ההגה, ומערכת הבלמים. הגוף היה עשוי מ- פוליאסטר רכוב על מבנה פלדה. שלושת מושבי הקונספט הקדמיים הושארו, והיו סימן היכר בולט לסימקה מאטרה בגירה. בשנת 1980, שהייתה שנת הייצור האחרונה של הסימקה מאטרה בגירה, בעקבות מכירת קרייזלר באירופה על ידי ה- PSA (פיג'ו - סיטרואן), המותג שונה ל- טלבוט-Matra, (טלבוט מאטרה). הדגם שהחליף את "סימקה מאטרה בגירה" היה מאטרה מורנה שיוצר בין השנים 1980–1983. 3 דלתות מנוע מרכזי - אחורי רכוב מאחורי תא הנוסעים מנוע 4 צילינדרים בנפח 1,294 סמ"ק, המפתח 84 כ"ס מנוע 4 צילינדרים בנפח 1,442 סמ"ק, המפתח 90 כ"ס (הוצג בשנת 1976). מדגם זה יוצרו 30,242 יחידות. תאוצה 0-100 קמ"ש 11.5 שניות (בדגם 1,294 סמ"ק) תאוצה 0-100 קמ"ש 10.5 שניות (בדגם 1,442 סמ"ק) מהירות שיא 183 קמ"ש (בדגם 1,294 סמ"ק) מהירות שיא 190 קמ"ש (בדגם 1,442 סמ"ק) בלמי דיסק פנסים קדמיים - נשלפים הגה - שטוח בחלקו התחתון אורך הרכב - 3,974 מ"מ גובה - 1,175 מ"מ משקל - 980 ק"ג לדגם 1,294 סמ"ק משקל 1,015 ק"ג לדגם 1,442 סמ"ק תא הנהג בסימקה מאטרה בגירה מנוע הסימקה מאטרה בגירה החלון האחורי בסימקה מאטרה בגירה קדמת הסימקה מאטרה בגירה, כולל גלגל רזרבי תא המטען האחורי (מתחתיו בנוי מנוע הסימקה מאטרה בגירה) מבט להגה הסימקה מאטרה בגירה (שטוח בחלקו התחתון) וללוח מחוונים שלושת המושבים הקדמיים בסימקה מאטרה בגירה סימקה מאטרה בגירה, שנת 1976 סימקה מאטרה בגירה, שנת 1976 טלבוט מאטרה בגירה סימקה טלבו מאטרה ראנצ'ו סימקה 1000 קופה סימקה מאטרה בגירה (2:24 דקות), יו-טיוב סימקה מאטרה בגירה (7:12 דקות), יו-טיוב סימקה מאטרה בגירה מדיה וקבצים בנושא סימקה מאטרה בגירה בוויקישיתוף "סימקה מאטרה בגירה" autocar.co.uk/car-news/anything-goes-throwback-thursday/throwback-thursday-1974-matra-simca-bagheera "סימקה מאטרה בגירה" - היסטוריהaronline.co.uk/cars/matra/bagheera-murena
סיפורים קצרים מהוגוורטס: כוח, פוליטיקה, ורוחות רפאים מטרידות

סיפורים קצרים מהוגוורטס: כוח, פוליטיקה, ורוחות רפאים מטרידות הוא ספר אלקטרוני שנכתב על ידי ג'יי קיי רולינג ויצא לאור ב-6 בספטמבר 2016 בכמה שפות בעת ובעונה אחת.  ספר זה פורסם ביחד עם עוד שני ספרים: הוגוורטס: מדריך לא אמין ולא מושלם סיפורים קצרים מהוגוורטס: גבורה, מצוקה, ותחביבים מסוכנים הספר מרחיב אודות הדמויות הוראס סלגהורן ודולורס אמברידג'. http://time.com/4455746/j-k-rowling-pottermore-new-harry-potter-books http://www.journaldugeek.com/2016/08/18/saga-harry-potter-revient-avec-trois-nouvelles-consacres-univers-poudlarien ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
רנו 4

רנו 4 (בצרפתית: 4 Renault) היא מכונית סופרמיני בסיסית מתוצרת יצרנית הרכב הצרפתית רנו אשר יוצרה בין השנים 1961–1992, ממנה יוצרו כ-8,000,000 יחידות. רנו 4 הייתה ידועה גם בשם 4L. רנו 4 תוכננה כמתחרה לדה-שבו של חברת סיטרואן. הרנו 4 הושקה ביולי 1961. עד שנת 1966 נמכרו כמיליון יחידות. הרנו 4 הייתה מכונית האצ'בק בסיסית עם לוח מחוונים פשוט וחלונות הזזה. הרנו 4 יוצרה והורכבה בצרפת, ספרד, בלגיה, קולומביה, סלובניה, (575,960 יחידות), פורטוגל, מקסיקו, צ'ילה, ארגנטינה, אירלנד, איטליה, (41,089 יחידות נבנו על ידי אלפא רומיאו), אוסטרליה, מרוקו ואלג'יריה. בתחילת 2021 הודיעה חברת רנו על דגם חדש שיקרא "רנו 4". רנו 4, בשל היותה זולה, עבירה בשטח, וחסכונית בדלק, הייתה רכב צמוד לקצינים בדרגות רב-סרן וסגן אלוף במהלך שנות השבעים. באותה תקופה היא גם הייתה פופולרית כרכב לשימוש הקיבוצים (לחברי הקיבוץ לא היו רכבים משלהם). 5 דלתות האצ'בק 2 דלתות ואן (מסחרית) 2 דלתות טנדר גרסת גג נפתח (פליין-איר, גרסה מיוחדת) רנו 3 – גרסה מוזלת שישה חלונות צד מנוע, הנעה קדמית, 4 צילינדרים 747 סמ"ק המפיק 26.5 כ"ס ו-32 כ"ס מנוע 845 סמ"ק (מנוע הדופין בגרסת דה-לוקס) מנוע 956 סמ"ק מנוע 1,108 סמ"ק (משנת 1978) תמסורת 3 מהירויות – ידנית תמסורת 4 מהירויות – ידנית משנת 1968 מוט ההילוכים הזדקר מימין לגלגל ההגה. מנוף בלם היד מתחת להגה עד שנת 1983, לאחר מכן הועבר לרצפת הרכב מתלים רכים וארוכים אורך הרכב – 3,663 מ"מ רוחב – 1,430 מ"מ גובה – 1,470 מ"מ בסיס גלגלים – 2,440 מ"מ משקל – 600 ק"ג חנן בר-און מוטוקאר, ‏מזל טוב! רנו 4 בת חמישים, באתר ‏מאקו‏, 21 באפריל 2011 מדיה וקבצים בנושא רנו 4 בוויקישיתוף רנו 4 (3:05 דקות), באתר יוטיוב רנו 4 (4:48 דקות), באתר יוטיוב ניר בן זקן, זוכרים את רנו 4 העתיקה? החזיקו חזק, היא חוזרת, באתר ynet, 8 בפברואר 2021 ירון פרץ, אני זוכר אותה, מהצבא, באתר ynet, 25 בנובמבר 2007 חנן בר-און מוטוקאר, ‏רנו 4 חוגגת חמישים, באתר ‏מאקו‏, 21 באפריל 2011
ראש סגל הקרמלין

ראש סגל הקרמלין (ברוסית: Руководитель Администрации Президента Российской Федерации; מילולית: מנהל האדמיניסטרציה של נשיא הפדרציה הרוסית) הוא עוזרו הבכיר של נשיא רוסיה והאחראי על כל הסגל הנשיאותי של רוסיה. ראש הסגל עובד בצמוד לנשיא על בסיס יומיומי, ועוצמה רבה מרוכזת בידיו כתוצאה מקרבה זו. ראש הסגל הנוכחי בממשלו של פוטין הוא אנטון וָייְנוֹ. תפקיד ראש הסגל בקרמלין נוצר ביולי 1991 ונקרא "יושב ראש האדמיניסטרציה של נשיא הפדרציה הרוסית". בתקופת כהונתו של בוריס ילצין הייתה לתפקיד חשיבות פוליטית רבה וראשי הסגל היו אחראים על ניהול כל אנשי הסגל שמתחתיו, קביעת לוח הזמנים של הנשיא וניטור הגישה הישירה אליו. היכולת לקבוע מי זוכה להפגש עם הנשיא ומי לא זוכה לכך העניקה לראש הסגל עוצמה פוליטית רבה. בדרך כלל נבחר לתפקיד אחד מיועציו הפוליטיים הקרובים של הנשיא, על פי רוב חבר אישי שהלך עם הנשיא כברת דרך פוליטית. ראשי סגל היו על פי רוב פוליטיקאים לפני שנכנסו לתפקיד וכמה מהם המשיכו מתפקיד זה למשרות בכירות אחרות בממשלים מאוחרים יותר. כך היה בתקופת בוריס ילצין שבתקופתו כיהנו יורי פטרוב (שהיה מושל מחוז סברדלובסק), ניקולאי ייגורוב (מושל מחוז קרסנודר לשעבר וכיהן כסנטור במועצת הפדרציה), אנטולי צ'ובאיס (שכיהן כסגן ראש ממשלת רוסיה, שר האוצר ומנכ"ל חברת החשמל הלאומית עד פירוקה) וניקולאי בורדיוז'ה (שמונה לאחר מכן למזכ"ל ארגון האמנה לביטחון משותף). גם בתקופת כהונתו של ולדימיר פוטין ראשי הסגל הצליחו למנף את תפקידם למינויים בכירים בהמשך. בתקופת פוטין כיהנו בתפקיד אלכסנדר וולושין (יו"ר דירקטוריון חברת החשמל הלאומית עד פירוקה), דמיטרי מדבדב (שעמד בראש מטה הבחירות של פוטין בשנת 2000 ומונה אחר כך לנשיא ולראש הממשלה), סרגיי סוביאנין (שמונה אחר כך לראש עיריית מוסקבה) וסרגיי איוואנוב (שר ההגנה לשעבר). בתקופת כהונתו של מדבדב כיהן בתפקיד סרגיי נארישקין (שמונה אחר כך ליו"ר הדומה ומנהל סוכנות הביון הרוסית). לרוב הנשיאים היה יותר מראש סגל אחד, בעיקר משום שהלחץ הרב הכרוך בתפקיד גורם לזמן כהונה ממוצע של פחות מארבע שנים. כהונתו של סרגיי איוואנוב (2011–2016) הייתה הארוכה ביותר עד כה. בהתאם לצו הנשיא מספר 490 מה-6 באפריל 2004, ראש סגל הקרמלין: מייצג את הנשיא בארגוני הרשות המבצעת וברשויות השלטון המקומי; מפקח על ניהול מחלקות הסגל הנשיאותי; מניח את היסודות לעבודת סגן סגל הקרמלין; מתאם את עבודת העוזרים הנשיאותיים והיועצים; מתאם את פעילות הנציגים הנשיאותיים בסובייקטים הפדרליים; מציע הצעות חוק בשם הנשיא, צווים והוראות; מארגן את מחלקות הסגל; מציע מועמדים בכירים למינוי ראשי מחלקות באישור הנשיא; מתאם את פעילות מועצת הביטחון בשיתוף פעולה עם מזכיר המועצה; מאשר חסיון מידע או חשיפתו; ממנה ומפטר את ראשי מחלקות הסגל הנשיאותי; מגדיר את סמכויות סגן ראש הסגל, מינוי והדחת בכירים בסגל הנשיאותי; מארגן את יישום צווי הנשיא; מארגן את התקציב לאחזקת הסגל הנשיאותי וצוות העובדים של הקרמלין; ראש סגל הבית הלבן ראש הסגל (ישראל) אתר האינטרנט הרשמי של ראש סגל הקרמלין הדף הרשמי באתר kremlin.ru חברי הסגל הנשיאותי (ברוסית) Указ Президента Российской Федерации от 6 апреля 2004 г. N 490 — Об утверждении Положения об Администрации Президента Российской Федерации, 2004-04-06, rg.ru דיווח בפורטל החדשות vesti.ru: לראש סגל הקרמלין מונה סרגיי איבנוב Главой администрации президента назначен Сергей Иванов רוסיה: הנשיא פוטין פיטר במפתיע את ראש לשכתו - וואלה חדשות, באתר וואלה, 12 באוגוסט 2016 טלטלה: פוטין פיטר את ראש הסגל דרמה: פוטין פיטר את ראש סגל הקרמלין
ז'וזף גיימו

ז'וזף גיימו (באנגלית: Joseph Guillemot;‏ 1 באוקטובר 1899 - 9 במרץ 1975) היה אתלט צרפתי, אלוף אולימפי (אנטוורפן 1920) בריצת 5000 מטר וסגן-אלוף אולימפי (אנטוורפן 1920) בריצת 10000 מטר. גיימו נולד וגדל בלה דורה. הוא שרת במלחמת העולם הראשונה. במהלך המלחמה הוא נפגע מגז חרדל והריאה הימנית שלו נפגעה באופן קבוע. ליבו נימצא במנח ימני ולא במנח שמאלי השכיח. באולימפיאדת אנטוורפן (1920) זכה גיימו בשתי מדליות, זהב וכסף. מדליית זהב, בריצת 5000 מטר בתוצאה של 14:55.6 דקות, לפני פאבו נורמי מפינלנד (15:00.0 דקות) ואריק בקמן משוודיה (15:13.0 דקות). מדליית כסף, בריצת 10000 מטר בתוצאה של 31:47.2 דקות, אחרי פאבו נורמי (31:45.8 דקות) ולפני ג'יימס וילסון מבריטניה (31:50.8 דקות). באליפות הבינלאומית בריצות שדה (16.1 ק"מ) שנערכה בגלאזגו, סקוטלנד בשנת 1922 זכה גיימו בשתי מדליות זהב, בתחרות האישית ובתחרות הקבוצתית. באליפות הבינלאומית בריצות שדה (14.5 ק"מ) שנערכה בבריסל, בלגיה בשנת 1926 זכה גיימו בשתי מדליות, זהב וכסף. מדליית זהב בתחרות הקבוצתית ומדליית כסף בתחרות האישית. גיימו עישן קופסת סיגריות ביום ונפטר בגיל 75 מסרטן ריאות בשנת 1975. ריצת 1500 מטר: 4:02.4 דקות (1920) ריצת 2000 מטר: 5:34.8 דקות ריצת 3000 מטר: 8:42.2 דקות ריצת 5000 מטר: 14:55.6 דקות (1920) ריצת 10000 מטר: 31:47.2 דקות (1920) מדיה וקבצים בנושא ז'וזף גיימו בוויקישיתוף ז'וזף גיימו, באתר הוועד האולימפי הבין-לאומי ז'וזף גיימו, באתר olympedia.org ז'וזף גיימו, באתר התאחדות האתלטיקה הבין-לאומית ז'וזף גיימו, באתר Track and Field (גברים) ז'וזף גיימו, ניצח בריצת 5000 מטר, באולימפיאדת אנטוורפן 1920 באתר YouTube (באנגלית)
הוגוורטס: מדריך לא אמין ולא מושלם

הוגוורטס: מדריך לא אמין ולא מושלם הוא ספר אלקטרוני שנכתב על ידי ג'יי קיי רולינג, על הוגוורטס וסודותיה. הספר יצא לאור ב-6 בספטמבר 2016 בשפות אחדות בעת ובעונה אחת. Pottermoer Present הוא אוסף של ג'יי קיי רולינג, המציג ספרים קצרים שהוצגו במקור באתר Pottermore.com. ספרים חושפים את ההשראה של רולינג בכתיבת ספרי הארי פוטר, חושפים פרטים מורכבים על חייהם של דמויות והפתעות מעולם הקוסמים כמו: אוסף של מידע על טירת הוגוורטס, חדר הסודות, מפת הפורץ, כובע המיון, מחולל הזמן ועוד. בספר, רולינג רומזת כיצד התכוונה לראשונה ליצור ולשנות דברים מסוימים בספרים ונותנת תובנה כללית על תהליך הכתיבה היצירתית שלה בנוגע לספרי הארי פוטר. ספר זה אינו חלק מסדרת הארי פוטר, כך שכל קורא שמתחיל לקרוא ומצפה לפרטים של קרבות או דיאלוגים וכו', כמעט בוודאות יתאכזב. אבל יש שם קסם, הסברים והיסטוריה. הספר פורסם במקביל לשני ספרים נוספים של רולינג: סיפורים קצרים מהוגוורטס: כוח, פוליטיקה, ורוחות רפאים מטרידות סיפורים קצרים מהוגוורטס: גבורה, מצוקה, ותחביבים מסוכנים הדרך להוגוורטס טקס המיון הטירה וסביבתה כיתות בהוגוורטס תושבי הטירה סודות הטירה La saga Harry Potter revient avec trois séries de nouvelles consacrées à l’univers poudlarien, 18 août 2016 (בצרפתית) Melissa ChanJ.K. Rowling Is About to Release 3 New Harry Potter Books, Time, August 17, 2016 (באנגלית) Hogwarts: An Incomplete and Unreliable Guide (Pottermor…, Goodreads (באנגלית) [Tiny] Review: Hogwarts – An incomplete and unreliable Guide by J.K.Rowling, BLATTZIRKUS, ‏2016-10-14 (באנגלית) Vinay Leo R, (Book Review) Hogwarts: An Incomplete and Unreliable Guide, by JK Rowling, A Bookworm's Musing, ‏2017-08-25 (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
סיפורים קצרים מהוגוורטס: גבורה, מצוקה, ותחביבים מסוכנים

סיפורים קצרים מהוגוורטס: גבורה, מצוקה, ותחביבים מסוכנים הוא ספר אלקטרוני שנכתב על ידי ג'יי קיי רולינג, הספר מתיימר להיות ספר הדרכה למורי הוגוורטס. הספר יצא לאור ב-6 בספטמבר 2016 בכמה שפות בעת ובעונה אחת. אך נכון ל-2017 לא יצא תרגום לעברית. הספר פורסם במקביל לשני ספרים נוספים של רולינג: הוגוורטס: מדריך לא אמין ולא מושלם סיפורים קצרים מהוגוורטס: כוח, פוליטיקה, ורוחות רפאים מטרידות מינרווה מקגונגל / אנימאגוס רמוס לופין / אנשי זאב סיביל טרלוני / החזון סילבנוס קטלברן http://time.com/4455746/j-k-rowling-pottermore-new-harry-potter-books/ http://www.journaldugeek.com/2016/08/18/saga-harry-potter-revient-avec-trois-nouvelles-consacres-univers-poudlarien/ ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
שרון חנס

שרון חנס (נולד ב-1972) הוא פרופסור מן המניין בפקולטה למשפטים באוניברסיטת תל אביב, וכיהן כדקאן הפקולטה ממרץ 2017 ועד מרץ 2022. תחומי המחקר וההוראה שלו הם ממשל תאגידי, דיני ניירות ערך וניתוח כלכלי של המשפט. חנס הוא בוגר תואר ראשון במשפטים ובחשבונאות (שניהם בהצטיינות) מאוניברסיטת תל אביב (1997). במסגרת הפקולטה למשפטים, זכה בתקופת לימודיו בפרס הרקטור ונכלל במשך כל אחת משנות לימודיו ברשימת מצטייני הדקאן. היה חבר מערכת בכתב העת עיוני משפט. את התואר במשפטים השלים בממוצע המדורג במקום הראשון במחזור שלו, מתוך 416 סטודנטים. בחוג לחשבונאות נכלל גם כן ברשימת מצטייני הדקאן בכל אחת משנות לימודיו, והשלים את התואר בממוצע המדורג במקום השני במחזור שלו, מתוך 200 סטודנטים. הוא התמחה אצל השופט אליהו מצא בבית המשפט העליון. את התואר השני במשפטים עשה באוניברסיטת ניו יורק, שם היה מלגאי של קרן האוזר (1999). עבודת הגמר שלו עסקה בתחום דיני תאגידים. קיבל את התואר בציון הממוצע הגבוה במחזור (1999). את הדוקטורט במשפטים כתב באוניברסיטת הרווארד (2001), בנושא דיני תאגידים ומשפט פיננסי, שם היה מלגאי של קרן בייס. עם שובו לישראל בשנת 2001, הצטרף לסגל הפקולטה למשפטים באוניברסיטת תל אביב. כיהן כמרצה, מרצה בכיר וכפרופסור חבר, וב-2014 קודם לדרגת פרופסור מן המניין. הוא מלמד קורסים בתחומי המחקר העיקריים שלו, שהם דיני תאגידים ומשפט מסחרי. הוא שימש כסגן הדקאן (2009–2011), כמנהל מרכז-על צגלה למחקר משפטי בין-תחומי, כעורך הראשי של כתב העת Theoretical Inquiries in Law וכמנהל תוכנית תל אביב-ברקלי. הוא לימד קורסים כפרופסור אורח בבתי הספר למשפטים באוניברסיטת נורת'ווסטרן, באוניברסיטת קולומביה ובאוניברסיטת ג'ורג'טאון בארצות הברית. הוא מתגורר בתל אביב עם אשתו, הדר, ושלושת ילדיהם. Super Hedge Fund" 40 Delaware Journal of Corporate Law 164 (2015) Brave New World: A Proposal for Institutional Investors", 16 Theoretical Inquiries in Law (2015) Agency Costs and Misrepresentation in Leveraged Firms", 40 The Journal of Corporation Law, 99-141, (with Avraham Tabbach) (2014). Executive Stock Options: The Effects of Manipulation on Risk-Taking", 38 Journal of Corporation Law 533 (with A. Tabbach) (2013) Compensating for Executive Compensation: The Case for Gatekeeper Incentive Pay", 98 California Law Review, 385-437 (2010) Reverse Monitoring: On the Hidden Role of Employee Stock Ownership Plans", 105 Michigan Law Review (2007) The Market for Takeover Defenses", 101 Northwestern University Law Review (2007) A Demand-Side Theory of Antitakeover Defenses" 35 Journal of Legal Studies 475 (2006) מדיה וקבצים בנושא שרון חנס בוויקישיתוף עמוד הבית של שרון חנס, באתר הפקולטה למשפטים שרון חנס, באתר גוגל סקולר
פיאט 8V

פיאט 8V היא מכונית ספורט קופה דו מושבית, שיוצרה על ידי חברת פיאט האיטלקית בין השנים 1952–1954. סך הכול יוצרו 114 יחידות. הפיאט 8V קרויה גם פיאט 8V Zagato. פיאט 8V תוכננה עבור השוק בצפון אמריקה. ה"פיאט 8V" הוצגה ב-1952 בתערוכת המכוניות בז'נבה. המעצב היה דנטה ג'קוזה ששיתף פעולה עם המעצב הראשי של פיאט לואיג'י ראפי שתכנן את הסגנון הראשון של ה"פיאט 8V". חברת העיצוב האיטלקית היוקרתית של כלי רכב, חברת Zagato הייתה מעורבת בעיצוב יוצא הדופן של הפיאט 8V. המכונית נבנתה ב"מחלקת הפחחות המיוחדת" (Speciali Reparto Carrozzerie) של החברה. בינואר 2011 נמכרה פיאט 8V זגאטו במכירה פומבית באריזונה תמורת 1,550,000 דולר. דו מושבית מנוע 8 צילינדרים, 1996 סמ"ק המפיק 105 כ"ס מהירות שיא - 204 קמ"ש לדגם ה-5 הילוכים, (190 קמ"ש לדגם ה-4 הילוכים) 4 הילוכים ידניים 5 הילוכים ידניים 2 מאיידים לאב טיפוס 3 מאיידים לגרסת מנוע 1996 סמ"ק המפיק 115 כ"ס ו-127 כ"ס אורך הרכב - 4,060 מ"מ רוחב - 1,500 מ"מ גובה - 1,260 מ"מ בסיס גלגלים - 2,400 מ"מ משקל - 930-950 ק"ג פיאט פיאט 8V, זגאטו (1:59 דקות), יו-טיוב פיאט 8V, זגאטו (14:52 דקות), יו-טיוב פיאט 8V, זגאטו פיאט 8V (1952-1954) מדיה וקבצים בנושא פיאט 8V בוויקישיתוף
נאווית הפסים

נאווית הפסים (שם מדעי: Aphanius fasciatus) הוא דג שוכן קרקעית אנדמי לשפכי נחלים לאורך חופי האגן המזרחי של הים התיכון באזורים בעלי מליחות משתנה. אורכו כ-60 מ"מ גופו אפור מפוספס בפסים בהירים, אצל הזכרים הזנב מפוספס בפסים שחורים. בעונת הרבייה נוצרים זיווגים זמניים בין זכר אחד השומר על נחלתו לבין נקבות אחדות המטילות ביצים בודדות או אשכולות ביצים המודבקות לאבנים ולצמחייה התת-המימית. תזונתה של נאווית הפסים מורכבת מזחלים של חרקי מים, סרטנים, ושאר יצורים ימיים זעירים ולעיתים ניזונה גם מצמחייה תת-מימית. הדג בדרך כלל אינו מתרחק ממקום משכנו ולפיכך נוצרה פרגמנטציה של אוכלוסיות דגים מבודדות לאורך החופים. נראה כי המגע בין אוכלוסיית הדגים המבודדות מתרחש באקראי בעקבות גשמים מרובים או שיטפונות הגורמות להיסחפותם של הדגים לשפכי נחלים סמוכים. בישראל נמצאת בסכנת הכחדה חמורה. Maltagliati Ferruccio, 1999. Genetic divergence in natural population of the Mediterranean brackish-water Killfish Aphanius fasciatus. Mar Ecol Prog Ser. 179: 155-162 מדיה וקבצים בנושא נאווית הפסים בוויקישיתוף נאווית הפסים, באתר ITIS (באנגלית) נאווית הפסים, באתר NCBI (באנגלית) נאווית הפסים, באתר FishBase (באנגלית) נאווית הפסים, באתר GBIF (באנגלית) נאווית הפסים בלקסיקון החי והצומח של ארץ-ישראל, 1994. נאווית הפסים באתר הרשימה האדומה של IUCN
דני רודריק

דני רודריק (בטורקית: Dani Rodrik, נולד ב-14 באוגוסט 1957, באיסטנבול) הוא כלכלן יהודי-טורקי- אמריקאי ופרופסור בקרן פורד לכלכלה פוליטית בינלאומית בבית הספר לממשל של ג'ון פ. קנדי של אוניברסיטת הרווארד. הוא שימש בעבר פרופסור למדעי החברה של אלברט א. הירשמן במכון למחקר מתקדם בפרינסטון, ניו ג'רזי. רודריק פרסם מאמרים רבים בתחומי הכלכלה הבינלאומית, פיתוח כלכלי, וכלכלה פוליטית. השאלה מה נחשב לכלכלה פוליטית טובה ומדוע ממשלות אחדות מצליחות במדיניות כלכלית יותר מאחרות באימוץ הכלכלה הטובה נמצאים במרכז המחקר שלו. יצירותיו כוללות כללים בכלכלה (Economic Rules) ופרדוקס הגלובליזציה (Globalization Paradox)  הדמוקרטיה ואת העתיד של הכלכלה העולמית. הוא גם עורך ראשי של היומון האקדמי Global Policy. Rodrik, Dani (2015). Economics Rules: The Rights and Wrongs of the Dismal Science. Norton & Company, Inc. ISBN 978-0-393-24641-4. Rodrik, Dani (2011). The Globalization Paradox. Norton & Company, Inc. ISBN 978-0-393-07161-0. Rodrik, Dani (2007). One Economics, Many Recipes. Princeton University Press. ISBN 0-691-12951-7. McMillan, Margaret; Horn, Karen; Rodrik, Dani (2004). "When Economic Reform Goes Wrong: Cashews in Mozambique". Brookings Trade Forum 2003: 97–165. Rodrik, Dani (2003). In Search of Prosperity: Analytic Narratives on Economic Growth. Princeton University Press. ISBN 0-691-09268-0. Rodrik, Dani (2001). "The Global Governance of Trade As If Development Really Mattered" (PDF). UNDP. אורכב מ-המקור (PDF) ב-2019-12-26. נבדק ב-2017-01-23. Rodrik, Dani (1999). The New Global Economy and Developing Countries: Making Openness Work. Overseas Development Council. ISBN 1-56517-027-X. Rodrik, Dani (1997). Has Globalization Gone Too Far?. Institute for International Economics. ISBN 0-88132-241-5. מדיה וקבצים בנושא דני רודריק בוויקישיתוף דני רודריק, ברשת החברתית אקס (טוויטר) דני רודריק, באתר פרויקט הגנאלוגיה במתמטיקה דני רודריק, באתר SSRN Dani Rodrik's home page Dani Rodrik's weblog "Roads to Prosperity" Dani Rodrik's op/ed column for Project Syndicate Roberts, Russ (11 באפריל 2011). "Rodrik on Globalization, Development, and Employment". EconTalk. Library of Economics and Liberty. {{cite web}}: (עזרה) אורי פסובסקי, פרופ' דני רודריק ביקש למסור: שמאלנים, הגיע הזמן להיות פטריוטים, באתר כלכליסט, 3 באוגוסט 2017 אורי פסובסקי, ‏הכלכלן שמזהיר: "הנזק הכלכלי של משטר סמכותני לוקח זמן", באתר גלובס, 23 ביוני 2023 דני רודריק, באתר אנציקלופדיה בריטניקה (באנגלית) Staff writer. "Editorial Board". onlinelibrary.wiley.com. Wiley-Blackwell. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דני רודריק".
פורד מאבריק (מכונית)

פורד מאבריק (אנגלית: Ford Maverick) מכונית קומפקטית בתצורות: 2 דלתות קופה, ו-4 דלתות סדאן שיוצרה על ידי יצרנית הרכב פורד ארצות הברית בין אפריל 1969 ל-1977. בשנה הראשונה לייצורה נמכרו כ- 579,000 יחידות. בנוסף לייצור בארצות הברית הפורד מאבריק יוצרה והורכבה בקנדה, ברזיל וונצואלה. מחירה של הפורד מאבריק, בגרסת 2 דלתות סדאן קופה בארצות הברית היה בשנת 1969 1,995 דולר. הפורד מאבריק, 2 דלתות קופה שווקה במדינת ישראל. 2 דלתות סדאן, קופה בעל תמסורת אוטומטית ומנוע במגוון נפחים 2.3/2.8/3.3/4.1 2 דלתות סדאן סטאליון- תמסורת אוטומטית ומנוע בנפח 5.0 2 דלתות "sprint" -בעל תמסורת ידנית ומנוע בנפח 4.1(דגם הספורט קופה הקודם לגראבר) 2 דלתות grabber מאוגוסט 1972- בעל תמסורת ידנית ומנוע בנפח 5.0 4 דלתות סדאן (משנת 1973) סטיישן (משנת 1978 בברזיל בלבד) מנוע: 4 צילינדרים בנפח 2300(דגם זה יוצר ושווק בברזיל בלבד) מנוע: 6 צילינדרים, 2,800 סמ"ק מנוע: 3,300 סמ"ק מנוע: 4,100 סמק מנוע: 8 צילינדרים, 5,000 סמ"ק תמסורת אוטומטית תמסורת ידנית (לדגמי "grabber" שיוצר החל אוגוסטט 1972) תמסורת ידנית (לדגמי "gt" המקביל לגראבר ששווק ויוצר בברזיל בלבד) אורך הרכב - לגרסת 2 דלתות: 4,557 מ"מ, בשנים 1970–1972) אורך הרכב - לגרסת 2 דלתות: 4,750 מ"מ בשנים 1974-1977 אורך הרכב - לגרסת 4 דלתות: 4,925 מ"מ רוחב - 1,791 מ"מ גובה - לגרסת 2 דלתות 1,359 מ"מ גובה - לגרסת 4 דלתות 1,356 מ"מ משקל לגרסת 2 דלתות - 1,320 ק"ג משקל לגרסת 4 דלתות - 1,366 ק"ג בגרסת 4 דלתות - גג ויניל כאופציה פורד פורד מאבריק (3:21 דקות), יו-טיוב פורד מאבריק (12:39 דקות), יו-טיוב פורד מאבריק באתר מידע מדיה וקבצים בנושא פורד מאבריק בוויקישיתוף
אפקט חדירות ואצירה מוגברת

אפקט חדירות ואצירה מוגברת (EPR = enhanced permeability and retention) הוא התכונה של רקמה סרטנית לקלוט מקרו-מולקולות בגדלים מסוימים, בדרך כלל ליפוזומים וננו-חלקיקים, הרבה יותר מאשר רקמות נורמליות. התופעה מוסברת בכך שעל מנת לגדול במהירות, תאים סרטניים יוצרים הרבה כלי דם לספק להם את התזונה הנדרשת להם לגדילה. כלי דם אלו פגומים במבנה שלהם, באופן שמאפשר חדירה קלה יחסית של מקרו-מולקולות לתוכם. כלי דם אלו מצופים בתאי אנדותל עם חורים רחבים, נעדרי שכבת שריר חלק השכבה, או עם קולטני אנגיוטנסין II לקויים. יתר על כן, רקמות סרטניות בדרך כלל נעדרות ניקוז לימפטי יעיל. האפקט מנוצל בשיטות של שיגור תרופות להובלת תרופות בתוך ליפוזומים ונשאים אחרים אל רקמות סרטניות. האפקט גם משמש להובלת צבענים לרקמות סרטניות לצורך דימות גידולים סרטניים. התופעה מופיעה במקרו-מולקולות הגדולות מ 40-50kDa ומביאה להצטברות של פי 10-200 מקרו-מולקולות ברקמה סרטנית מאשר ברקמה רגילה. המקרו מולקולות נשארות ברקמה הסרטנית לזמן ממושך שיכול להיות מעל 24 שעות. האפקט זוהה בשנות ה-80 של המאה ה-20 על ידי הירוהי מיידא וצוותו שגילו הצטברות רבה של מקרו-מולקולות באתרים של גידולים סרטניים ועשו ניסויים לבחינת האפקט בגדלים שונים של מולקולות. אנה אישצ'וק, זיהוי סרטן המעי הגס באמצעות פורמולציות למעי הגס במתן פומי מבוססים על IR-783, פברואר 2014, עמ' 7 Yin H, Liao L, Fang J, Enhanced Permeability and Retention (EPR) Effect Based Tumor Targeting: The Concept, Application and Prospect, JSM Clin Oncol Res 2(1): 1010, 2014 Yasuhiro Matsumura and Hiroshi Maeda, A New Concept for Macromolecular Therapeutics in Cancer Chemotherapy: Mechanism of Tumoritropic Accumulation of Proteins and the Antitumor Agent Smancs1, [CANCER RESEARCH 46, 6387-6392, December 1986
דייגו פרוטי

דייגו פרוטי (נולד ב-26 ביולי 1988) הוא כדורגלן ארגנטינאי המשחק בעמדת הקשר הקיצוני ולעיתים בעמדת הקשר ההתקפי. פרוטי הצטרף בקיץ 2007 מדפורטיבו מורון מעיר הולדתו לסביליה. תחילה הוא שיחק בסביליה אתלטיקו, קבוצת המילואים של סביליה, שבאותה עונה בדיוק העפילה לליגת המשנה בספרד. ב-15 בפברואר 2009 פרוטי רשם את הופעת הבכורה שלו בקבוצת האם, כשנכנס כמחליף לרבע השעה האחרונה בניצחון 0–2 על אספניול. השער הראשון שכבש הגיע ב-23 במאי נגד דפורטיבו לה קורוניה בדקה ה-90, שער שהבטיח את המקום השלישי בליגה הספרדית ושלח את הקבוצה למפעל הליגה האירופית. בעונת 2009/10 פרוטי זכה במקום בהרכב הפותח על חשבונו של דייגו קאפל. ב-16 במרץ 2010 הבקיע נגד צסק"א מוסקבה במסגרת ליגת האלופות, שער שלא הספיק לסביליה כדי לעלות לשלב רבע הגמר. פרוטי רשם 58 הופעות בכל המסגרות במדי סביליה בין השנים 2011 ל-2014, כשבחלק ניכר מהזמן היה פצוע. ב-2 ביולי 2014 פרוטי חתם לארבע שנים גנואה מהליגה האיטלקית. את הופעת הבכורה שלו רשם ב-31 באוגוסט בהפסד 1–2 לנאפולי. ב-1 בפברואר 2016 הושאל לרומא בעבור מיליון אירו עם אופציה רכישה, שהאחרונה יכולה לממש בעבור 9 מיליון אירו. את השער הראשון שלו בקבוצה הבקיע שישה ימים בלבד לאחר ההצטרפות בניצחון הבית 1–2 על סמפדוריה. בסוף אותו חודש המועדון החליט לממש את אופציית הרכישה והחתימה אותו עד ליוני 2019. ב-7 בדצמבר 2017 האריך פרוטי את חוזהו במועדון עד לשנת 2021. ב-5 באוקטובר 2020, פרוטי חתם לשנתיים בפנרבחצ'ה הטורקית עם אפשרות לשנה נוספת. ב-2 בפברואר 2022 חתם בסלרנטינה מהסרייה א'. חמישה ימים לאחר מכן ערך את הופעת הבכורה בתיקו 2-2 עם ספציה. ב-9 בנובמבר 2009 פרוטי זומן לנבחרת ארגנטינה. את הבכורה במדי הנבחרת ערך חמישה ימים לאחר מכן כשנכנס לעשר הדקות האחרונות כמחליף של ליונל מסי בהפסד 1–2 במשחק הידידות נגד ספרד. סביליה הליגה האירופית (1): 2013/14 גביע המלך הספרדי (1): 2009/2010 הסופר קאפ הספרדי סגנות (1): 2010 מדיה וקבצים בנושא דייגו פרוטי בוויקישיתוף דייגו פרוטי, ברשת החברתית אקס (טוויטר) דייגו פרוטי, באתר Transfermarkt דייגו פרוטי, באתר Soccerway דייגו פרוטי, באתר BDFutbol דייגו פרוטי, באתר WorldFootball.net דייגו פרוטי, באתר National Football Teams דייגו פרוטי, באתר FootballDatabase.eu דייגו פרוטי בראיון: "אני מרגיש רע בבוקה" פרוטי על הפציעה שלו פרוטי שוב נפצע מכה נוספת, פרוטי: "אני הרוס" פרוטי מושאל לרומא רומא מממשת את אופצית הרכישה ומחתימה את פרוטי פרוטי מאריך את החוזה עד 2021 דייגו פרוטי מצטרף לפנרבחצ'ה (בטורקית)